rlitschk/wikidir huggingface dataset:
openSUSE, friaa SUSE Linux und SuSE Linux Professional, is a Linux-Distribution vo da SUSE Linux GmbH. Se wead bsondas in Deitschland oft ogwendt. As Augnmeak vo de Entwickla liegt drauf, a stabils und nutzafreindligs Betriebssystem fia a broade Zuigruppn fia Desktop und Server z schoffa. Suse Linux wird Opensuse – Artikel bei heise.de, vom 13. Juli 2006 SUSE Linux 10.2 Alpha2 Release - and distribution rename (Memento des Originals [1] vom 1. August 2008 im Internet Archive) Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung und entferne dann diesen Hinweis.@1@2Vorlage:Webachiv/IABot/lists.opensuse.org (englisch) – Brief bei opensuse.org, vom 13. Juli 2006 http://en.opensuse.org/Statistics http://en.opensuse.org/Portal:Distribution Sascha Kersken: SUSE Linux 10.x – Das umfassende Handbuch. Inkl. SUSE Linux 10.1 auf DVD, Galileo Press GmbH, Bonn 2006, ISBN 978-3-89842-728-9. Stefanie Teufel: Jetzt lerne ich openSUSE 10.3, Verlag Markt und Technik, München 2007, ISBN 978-3827242464. Dieter Thalmayr: OpenSUSE 11: Erfolgreich einsetzen von Installation bis Netzwerk & Desktop, Addison Wesley in Pearson Education Deutschland, München, voraussichtlich Mai 2008, ISBN 978-3827326621. Commons: SUSE Linux – Oibum mit Buidl, Videos und Audiodateien openSUSE.org Webseitn vom openSUSE Projekt openSUSE Produktseitn vo Novell deitsches inoffiziäs OpenSuSE-Wiki Dateischirmbuidl vo openSUSE 11.0
Nahwa (arabisch النحوة‎, DMG an-Naḥwa) is a Deafi, des zum Emirat Schardscha gheat, des wieda a Teu vu de Vareinigtn Arabischn Emirate is. S'Bsundane an dem Deafi is, dasss komplett vu am zum Oman ghearadn Gebiet umgem is, des wos Madha (مدحاء‎‎, DMG Madḥāʾ) hoaßt und des wieda gaunz vu de Vareingtn Arabischn Emirate umgem is. Des hoaßt, dass Nahwa ane vu de wening Exklavn zweita Oadnung is. Nahwa liegt ungefäa ocht Kilometa westlich vu Neu-Madha und is vu duat aus auf ana ned befestigtn Stroßn erreichboa. Es gibt duat a Kraunknhaus und a modeane Polizeistazion und insgesaumt ziaka 40 Haisa. Nahwa liegt in da Mittn vu Beaggüpfin und teud si in an Oid-Nahwa und a Nei-Nahwa. S'oide Nahwa liegt westlich vum neichn Nahwa, is üwa a schlechte und dreckige Pistn aufoahboa und äama wia s'neiche Nahwa. Obwoi d'Log vu Nahwa strategisch gscheid unguad is, kimmt am Nahwa bessa entwückid via wia s'omanische Madha, des ziemli laa wiakt. a Koatn mit Nahwa Infoamazionen, Satellitn- und aundare Büidln vu und üwa Nahwa Koordinaten fehlen! Hilf mit. ...
Da Earthworm Jim is a 1994 vom Doug TenNapel dafundena Videospuihöd. Er is a Regenwurm dem auf da Flucht vo an Kraana a Raumanzug aufn Schädl gschnoizt is. Seine bestn Spezl han da Peter Puppy (Pieta Pappi), a klans Huntsgripe der bei Schmerz zu ana Oat Percht wiad und da Snot, a lebendiga Rotzbotzn. Da Jim is in de Princess-Whats-her-name vaschossn und muas se zwamoi rettn. Vo Earthworm Jim hods insgesomt 4 Teile gem, Earthworm Jim, Earthworm Jim 2, Earthworm Jim 3D und as Earthworm Jim Menace 2 Galaxy. Letztare zwoa han oba a recht a Schmoan gwen und hom si a ned wirklich guad vakaft. 2008 is vom Doug Tennapel a neicher Earthworm Jim Teil okindigt woan vo dem oba nu koane Infos vaeffentlicht woan han.
Pontigo (Hochdeitsch: St. Pantaleon) is a Gmoa im owaestaraichischn Innviadl, im Grichtsbezirk Mattighofa, im Bezirk Braunau om Inn, mid 3.063 Aiwona (2016). Said da Grindung vom Herzogtum Bayan is da Ort bis 1780 boarisch gwesn und is noch 'm Friedn vo Teschen mid 'm Innviadl (domois Innbaian) z' Estaraich kemma. Wärnd da naoleonischn Kriag is wieda kurz boarisch gwesn und hod ob 1814 entgüitig z' owaestaraich ghert. Pontigo liegd auf 436 m ü. A. im Innviadl. D' Ausdenung betrogd vo Nord noch Süd 7,5 km, vo West noch ost 5,7 km. De Gsomtflächn betrogt 18,2 km². 23,6 % vo da Flächn san bewoidet, 63,7 % vo da Flächn san londwirtschoftlich gnuzzt. Da klooane, owa durch soai Log in ooana bewoidatn Senkn sear schê gleegane Hellarasee is beliabt bai Bodefraind, Fischan und Aislaifa. Im Gmoagebiet liegan fümf Hoitestöin vo da S-Boo Soizburg (S11 Birmos-Trimmekom). Katastraigmoana bzw. Oatsteil vo da Gmoa san: Hollaschbo (Hollersbach), Kirchberg (Kirchberg), Laumbo (Laubenbach), Liadaschdorf (Loidersdorf), Müibo (Mühlbach), Pira (Pirach), Rait (Reith), Riadaschbo (Riedersbach), Roidhom (Roidham), Pontigo (St. Pantaleon), Seelaidn (Seeleiten), Stuiwoog (Steinwag), Stogghom (Stockham), Trimmekom (Trimmelkam), Wüidhuad (Wildshut). Waidas gibt s Siadlungen mid aiganen Bezaichnungen de ooana oda zwoa Ortschoftn zuagrechnet wern, wia Aifading (Eiferding), Estalou (Österloh),
A Huanaus, Huanissn is a Viech vo da Famülie Foitnwepsn. Eana Stache is um a Stickl lenga ois wia bei Impn oda Wepsn, olladins is eana Gift ned schlimma ois wia des sejj. Es wead vamuat, dass da Wiakstoff Acetylcholin fia den grässan Schmeaz beim Huanausstich vaantwoatlich is. De Giftkonzentration is sogor gringa ois bei de Impn, drozdem kennans füa Allergika recht gfährlich wean. De Legendn "Drei Hornissen töten einen Menschen, Sieben ein Pferd", stimmd noch de deazeitign Eakenntnis ned.. Fuadan komma de Viecher mitn Fliang. Zur Toxizität des Hornissengiftes; bei www.hornissen-hummeln.de Ois iwa Huanausa auf www.hornissenschutz.de
A Rauschbrüün is ganz speziölle Brüün, de wos an des Gfüüh gibt, am warat relativ oda vuikomman Fahruntüchtig wengan Saufn vo Alkohoi. Mid a poa vaschiedanan Ausfiahrungan, wia Drunk-Busters-, Twilight-Vision- und Low-Level-(Alkopop-)Brüün kaunn ma vaschiedana Promüüwerte simulian. De Polizei, de deitsche Vakeahswocht, de Schuin und no aundare Organisazionan oder Eierichtungan vawendn soichane Rauschbrüün oft bei Akzionsdogn und Foahsichaheiziwungen ei, um denan Jugendlichn zum zaagn, wia bled des is, zum foahn, waunn ma wos drunkn hod. Der wos so a Brüün trogt, siacht weniga von da Umgebung umadum, er siacht dopped, kau de Näh und de Entfernuzngan nimma eischätzn, er is vawiat, kau nua vazegat reagian und is wegn dem natialich iwahaupt vaunsichat. Des, wosa siacht, is deroat vazeat, doss bei eahm wegn da iwaghöhtn Konzentrazion da beriehmte „Tunnööblick“ (Tunnelblick) eisetzt. http://drunkbusters.com/drunk-busters-goggles/
Age Of Empires a Computerspüll vo 1997. Brogrammiad is woan vo Microsoft. Da Spülla mou se in Ofang a Kuldua aussoucha, mid deara weja spülln mächd. Do giz insgesamd zwülfe: Osdasiaddische: Chosonen, Shang, Yamato Mesoboddámische: Babylonia, Persa, Hethita Egibdische: Egibda, Sumeara, Assyria Griachische: Griachn, Minoa, Fenizia Normalaweis fangd s'Spüll in da Altschdeinzeid oo. Ma hod a Händ voll Doafbewohna und a Doafzendrum. Ejamol fang ma aa schbeda oo oda mid meara Heisln oda meara Leid. Es git fia Rohstoffe: Hoiz, Essn, Stoana und Goid. In Ofang braucht má sched á Holz und äbbs zun Essn. Dasmá des grejgd, mou má mid seine Doáfbewohná in Wold gej und Báámá umhaun bzw. má jogt Fejchá, de wej umánandárännánd odá má zupft Biádln vo Buschád owá odá má fangd se Fisch, wänn á Wossá do is. Schbedá kammá se áá an Bauánhof baun. Stoiná und á Gold grejgt má, wemmás mid'n Pickl obaud. Wemmá bestimmde Voraussezungán eáfülld, nchád kammá in s'naxde Zeidaldá kemmá. Do davo giz viare: Altsteinzeit, Jungsteinzeid, Bronzezeid, Eisnzeid. Doáfbewohná kinnánd Heisln baun. Wos fiá Heisln dasmá baun kann, kimmd drááf oo, in wechán Zeidaldá dasmá is. In dene Heisln kammá nachád Leid mocha oda irgánd án Zeig erfoáschn und fobessán.
Waschkuchl, aa Woschkuhe hod ma fria a Zimma gnaunt, wo d Wäsch gwoschn wurn is. Vur da Erfindung vo da Woschmaschin woa des a Hundsorweit, de an gaunzn Dog - in Woschdog - dauat hod. Erst in de 1970er Joa hod si de Trommewoschmaschin duachgsetzt.
A Linux-Distribution is a Zamstejung vom Linux (Kernel) mid vui andana Software um doraus a Betriabssystem zum macha. A Distribution bstäd nomalaweis imma ausm Linux-Kernel und da zuakerign GNU-Software, wos as grundlegende Basissystem dostejd. Danoch kimmd bei de meistn imma a X-Window-System und einige grafische Nutzaobaflächn. De vabreitstn san dbei GNOME, KDE und Xfce. Dbei is fosd imma a Boot-Manager, deas System parallel zua andane Betriabssystem startn ko. Oft san a Programme füad Paketvawoidung und zua Installation dabei. Beim Standard Grundsystem is nua a Bruchtei vo da vafigboan Software installiad. De meistn Distributionen ham speziäe Paketmanager zua Programmvawoidung dbei, womids Nochrüsten domid rechd oafach is. Zuasätzliche Software san meistens vaschiedene Owendungsprogramm, wie beispuisweis Office-Pakete, Editoren, E-Mail-Programm, Browser aba a vui Serva-Software. Fia Entwickla san aa imma oanige Programme wia Compiler oda Intapreta fia a vuizoa an Programmiasprochn voahandn. Linux-Distributionen wern in da Regl ned - wia andare Betriabssysteme - iban Einzlhandl vatriem oda voainstalliad mid m Rechna vakafd, sondan wern meistns üwa kostnlose Beilang-CDs (oda DVDs) in Zeitschriftn vatriem oda kennan kostnlos vo da Webseitn vo de Anbieta owaglodn wern. Es gibt Distributionan de ma vom obieta ois CD kostnlos bstejn koo. In Afrika gibts extrig Stationan wo ma se
De foigndn Tabejn vagleicht genereje und technische Infoamationen füa a Rei relativ bekannta Distributionen des Betriebssystems Linux. De Wichtigstn Infoamationen übad Distributionen (Heasteja, Lizenzen, Hinweis, usw.): Informationen zu de technischn Datn da Distributionen: Kubuntu, Xubuntu und Ubuntu san jeweis de gleichn Distributionen. Da Untaschied san nua de vaschiednen Desktop-Umgebunga. Linux Distribution Chooser - Auswoihilfe füa a passende Linux-Distribution Linux Distribution Guide vo LinuxLinks.com (Englisch) "Distro-Bashing" - A humorvoia Vagleich vaschiedna Open-Source-Distributionen auf am Seminar des Chaos Computer Clubs Ulm 2006, .ogg-Theora-Video-Datei, 2:15h, 188,1 MB@1@2Vorlage:Toter Link/archiv.ulm.ccc.de (Seite nicht mehr abrufbar; Suche in Webarchiven)
Untar an Weimischdrangl vastehd ma a Gmisch auf da Grundlog vo an Wei. Dabei kummts natiale drauf au, wööchana Wei dass vawendt wiad, weu ned a jeda fiar a jeds Drangl passd, und mid wos dass da Wei gmischt wiad. Suichane Mischdrangln san oigemein vabreitet, weu s in Duascht recht guat leschn und ned goar a so vü Äuk haum wia da pure Wei. A waun de Drangln im großn und gaunzn oft des sööwe san, gibts je noch Laund und Region vaschiedane Ausfiarungan und Nauman: Des heifigste Weimischdrangl mit an Anti-Äuk is da Gspritzde - aa Spritza oda Mischung gnennt. Des Gaunze is a Wei (weiß oda rod) aufgmischt mid an Minaräu oda Sodawossa, zmeist im Vahöötnis 1:1. Bei an Summaspritza is wengl meah Wossa dabei. Ma nimmd fia des vuawiegend a wengl an sauan Wei. Bein Kaisaspritza is no a Schuß Hollasoft dabei. Is Wuat "Gspritzta" kaun in Estareich owar aa ois Beleidigung fiar an Menschn heagnumma wean, es haaßt daun so vüü wia "affektiade, eingebüdete oda neireiche Peason". A Liftla is a Weiß- oda Rodwei aufgspritzt mit an Oimdudla. A Ochtl aufgspritzt auf an Hoibn haaßt ma foiweis a Iwaschwemmung. Schorle Da oigemeine Begriff fia Weimischdrangln mit
Da Bezirk Lianz isch a Vawoltungsbezirk vüm öschtareichischn Bundeslond Tiroul. Er isch deckungsgleich mid Oschttiroul, an kloonen Teil vün da Region Tiroul. De Nochbarlända vün Oschtiroul sein Kärntn, Solzburg, Südtiroul und da Veneto in Italien. Di gröschte Stod in Oschtiroul isch Lianz. Nochn Erschtn Weltkriag isch Tiroul in vir Teile zarissn woschtn. Nordtiroul und Oschttiroul sein bei Öschterreich bliebn. Süd- und Welschtiroul (Trentino) sein zi Italien kemmen. In da "Nazizeit" hod Oschttiroul zi Kärtn keat. Europaregion Tiroul Tiroul Atlas f. Nord-, Oscht- und Südtiroul, ohne Trentino www.geschichte-tirol.com - Gschicht vün Tiroul Oschttiroula Reiseführa
Vorlage:Infobox Gemeinde in Deutschland/Wartung/Art unbekannt Kitzingen is ois Grouße Kroasstod im gleichnamign Landkroas Sitz vom Landratsamt. Wohrzeichen vo da historischn Weinhandlsstod im Regierungsbeziak Untafrankn san da Foitaturm mit seina schiafn Haum, in dem des Deitsche Fastnachtsmuseum untabrocht is, und de oide Mainbruckn. Kitzingen liegt am Main, genaua am Maindreieck. Da Steigawoid is nua uma zehn Kilometa weit weg. Kitzingen liegt im fränkischen Schichtstuafaland auf Muschlkoichbodn. Da historische Stodkean liegt westlich vom Main. Umfangreiche Siedlungs- und Industriegebiet lieng dageng estlich. Kitzingen is a Brucknstod und hot heit finf Bruckn iban Main, wos fiar a Stod vo dera Gräßnordnung recht sejtn is und de eminente vakeastechnische Bedeitung vo da Stod widaspiaglt: Nordbruckn, oide Mainbruckn, Konrad-Adenauer-Bruckn, Sidbruckn, Eisenbahnbruckn. Des Stodgebiet mit oin Siedlunga misst uma finf Kilometa vo Westn noch Ostn und drei Kilometa vo Noadn noch Sidn. Enge Nachbargmoana vo Kitzingen san: Albertshofen, Buchbrunn, Fröhstockheim, Großlangheim, Kaltensondheim, Mainbernheim, Mainstockheim, Marktsteft und Sulzfeld. De Ortsteile vo Kitzingen san: Kitzingen, Etwashausen, Siedlung, Sickershausen, Hoheim, Reppandorf, Hohenfeld Kitzingen liegt in da Maingauklimazone im vielleicht niedaschlogsärmstn Tei vo Untafrankn und vo Bayern. De Joaresduachschnittstemperatur bedrogt uma 8 °C. De Gschicht vo da Stod Kitzingen hod uma 745 mit da Grindung vo am Frauenklousta duach Hadeloga ogfanga.
Aichach (boarisch: Oacha) is de Kreisstod vo Schwobm (Bayern) Landkroas Aichach-Friedberg, der zu Oidbayern grechnet werd. Es werd dort boarisch, net schwäbisch gredt. Aichach liegt in da Planungsregion Augschburg an da Paar. Do gibds de foigendn Gemarkunga: Aichach, Algertshausen, Ecknach, Edenried, Gallenbach, Griesbeckerzell, Hiesling, Klingen, Oberbernbach, Obermauerbach, Oberschneitbach, Oberwittelsbach, Sulzbach, Untergriesbach, Unterschneitbach, Unterwittelsbach, Untermauerbach und Walchshofen. Aichach ko auf a boid 1000-joarige Gschichte zruckschaun. In da zwoaten Hoiftn vom 11. Joahundat (vor 1078) werd de Kircha vo Aichach easchtmois in a chronikalischen Notiz vom Kloasta St. Ulrich und Afra in Augschburg gnennt. De Ansiedlung is sicher ejda. 1250 wird easchtmois a Komtur ois Leiter vo am Haus vom Deitschn Orden in Aichach gnennt. Aichach war bis 1384 da Sitz vo ana Deutschordenskommende, de dann noch Blumenthal valegt is und bis 1806 bstandn hot. 1347 valeiht Kaiser Ludwig da Bayer „unser Statt Aychach [...] allw de Recht [...] de unser Statt due de Burger ze Munichen [...] hamt“. 1634 brennt de Stod noch a Belagerung fast ganz ab. Im Lauf vo am Dreißigjährigen Krieg ziang de Truppen da Kriagsparteien allawei wieda duach de schwaar mitgnommene Stod an da Straß vo Augschburg noch Rengschburg. Da Schwedengeneral Gustav Horn und de kaiserlicen Generäle
Vorlage:Infobox Verwaltungseinheit/Wartung/ISO 14.8833333333335.2666666666667Koordinaten: 14° 53′ N, 5° 16′ O Tahoua [taˈwa] is a Departement in da gleichnaming Region Tahoua in Niger. As Departement liegd im Westn vom Land. Es bstehd aus: da Stod Tahoua und de Landgmoana Affala, Bambeye, Barmou, Kalfou, Takanamat und Tébaram. Da namansgemde Haptort vom Departement is Tahoua. Noch da Unobhängigkeit vo Niger im Joar 1960 is's Stootsgebiet in 32 Beziake (circonscriptions) afteid worn. Oana dovo woa da Beziak Tahoua. 1964 hod a Vawoitungsrefoam Niger in siem Departements gliedad, de Voagänga vo de spadan Regiona, und 32 Arrondissements, de Voagänga vo de spadan Departements. Im Zug dessn is da Beziak Tahoua ins Arrondissement Tahoua umgwondld worn. 1998 san de bishearing Arrondissements vo Niger zu Departements eahom worn, on dean Spitz jeweijs a vom Ministarod eanennda Präfekt stehd. De Gliedarung vom Departement in Gmoana bstehd seitm Joar 2002. Zvoa hods ausm: städtischn Zentrum Tahoua und de Kantone Tahoua, Bambey und Kalfou bstondn. As Departement Tahoua hod gmäss da Voikszejung 2012 581.586 Eihwohna ghod, dovo 147.291 in da Stod Tahoua. Bei da Voikszejung 2001 woans 359.994 Eihwohna, 1988 239.048 Eihwohna und 1977 166.330 Eihwohna. Nicole Echard: Répertoire historique des communautés rurales de la Province de Tawa. Institut d’Ethnologie, Paris
Suizboch-Rosnberg oda aa Suizbach-Roasnberg is a Stod im Obapfejza Landkroas Amberg-Suizboch, in ebba 50 km estlich vo Niambeag. De Stod is 1934 aus da Zammalegung da Stod Suizboch und da Gmoa Rosnbeag entstaundn und woa bis 1972 de Kroasstod vom gleichnamadn Landkroas Suizboch-Rosenberg. Suizboch-Rosnberg liegt am Ostrand vo da Fränkischen Alb im Obapfäiza Jura. Des historische Stodzentrum vo Suizboch, mit da greßten Schloßalog vo Noadostbayern, liegt hächa ois wia de Umgebung af an Fejsn. Untahoib vo da Stod fliaßt da Rosenboch, dea wo voa Amberg in de Vils einemindt. Des Stodgebiet dastreckt si in West-Ost-Richtung; im Westn de Stodmittn, der Stodtei Suizboch, im Ostn da Stodtei Rosenberg. Bis vor kurzem guit des Joar 1024 ois Datum da Stodgründung: noch da Legende stillte Graf Gebhard noch am Jagdunfall sein Durst an a da zoireiche Quellen am Fuaß des Schloßfelsens und beschloss, da a Stod zu gründen. Archäologische Ausgrabungen da Joar 1992 bis 2004 beleng aba a Besiedlung, de bis ins friare 8. Joarhundert zruckreicht. Noch den Ergebnissen da Grabungen im Oberen und Unteren Schloß war de Burg Suizboch bereits im 9. Joarhundert oans vo de politischen Zentren des "baierischen" Nordgau. De heitige Stod entwickelt si aus da friahmittelalterlichen Vorburg und spadmittelalterlichen
Bad Kissingen is Grouße Kroasstod vom gleichnamign Landkroas im bayerischn Untafrankn und liegt an da Frängischen Saale sidli vo da Rhön. Da wödberiamte Kurort hod aa a bayerischs Stootsbod. (1. Jenna 2016) 801 easchtmois urkundli ois chizzicha darwähnt, is da Ort vor oim duach seine Heilquejn, de wo scho im Joar 823 nochgwiesn worn san, bekonnt. Im Joar 1279 is Kissingen easchtmois ois „oppidum“ (Stod) gnennt worn. Da easchte nochweisbare Kurgast is scho 1520 vazeichnet, im selbn Joahundat festigt si da Ruf ois Heilort. Im 19. Joahundat avanciert Kissingen zu am mondänen Bodeort und is in da Regierungszeit vom Ludwig I. vo Bayern systematisch ausbaut worn. Koasa und Kinige wia d Koasarin Elisabeth vo Östareich, Zar Alexander II. und Kine Ludwig II. vo Bayern, dea wo Kissingen am 24. Aprü 1883 zum Bod erhom hot, stengan za dea Zeid af da Gästelistn. Im Mainfeldzug 1866 kimmts am 10. Juli 1866 in da Schlacht bei Bad Kissingen zu am vabissen gfiahtn Gfecht zwischn bayerische und preißische Truppen. Reichskanzler Fürst Otto vo Bismarck bsuacht Bad Kissingen eftas zua Kur (schaug aa unta: Kissinger Diktat), 1874 entgeht er dort nur knapp am Anschlag, den Eduard Franz Ludwig Kullmann auf ihn vaibt hot. In
Dá Johnny Cash (deitsch: Bargeld Hanse) is oáná vo de eáfolgreichsdn Country-Musiker, de wejs jemals gem hod. Geboán isá ám 26. Feba 1932 als J. R. Cash in Kingsland, Arkansas, gschtoám ám 12. Sebdembá 2003 in Nashville, Tennessee. Eá war vo 1954 - 1958 in da Air Force; undá anderem isa do in Landsberg am Lech schdázioniád gwen. Do hoda seine eásdn Liadln gschriem und sei eásde Gidár káffd. Wejá na wiedá dáhoám gwen is, hoda im Sun-Studio, do wou zu deárá Zeid áá de unbekanndn Musiker Elvis Presley, Carl Perkins, Roy Orbison, Jerry Lee Lewis ect. gwen sán, á Pláttn ááfgnummá. Eá is nachád aláwál bekanndá woán und hod guáde Verkaufszahln ghod. Alládings hodá á Drogn gnummá. Deárástweng hod se áá sei eáds Frau vo eám scheidn loun. 1968 hoda ná d'Carter June gheirad, de wej sölwá á bekannde Country-Musikerin war. 1968 und 1969 hoda seine eáfolgreichsdn Albn ááfgnumma, oáns live ausm Folsom Prison und s'onáne im San Quentin-Gfängnis. Vom zwoadn kimmd áá sei eáfolgreichsde Single, A Boy Named Sue. Vo 1969 - 71 hoda sogoá sei eigáne Fernsehsendung ghod. Schej langsam is nachánd á weng schdáádá woán um eám, bisa nachánd in de Achzgá Joar komplett in da
Zwaungsstearunga san psichische Störungen, bai denen se de Pazientn Gedonkn und Hondlungen aufdrenga, de zwor ois gweelnd empfundn wern, owa trozzdem umgsezzt wern miassn, aa wonns völlig üwadriem oda sinnlos san. De dro Dakronktn dakennan dees zwor maistns, kennan se drüwa owa ned hinweggsezzn. Zwaungsstearunga san durch wiedakearnde Zwaungsgedonkn und/oda Zwaungshondlungen kennzaichnet, de an rituöin Karaakta onemma kennan. Zwaungsgedonkn san Ideen, Vorstellungen oda Impuise, de se dauand wiedahoin, gweelnd san und ned durch Wüinsostrengung beaiflusst wern kenna. Zwaungshondlungen san Stereotipien de ständig wiedahoit wern miassn. Tipische Baispiele san da Woschzwaung Kontroizwaung Zwaungsgedaunkn maagischs Denkn Ordnungszwaung Zwaungsstearunga kennan so stork ausprägt sei, dass a normaale Leemsfürung nimma mear möglich is. A aanzige auslösnde Ursoch kennd ma ned. Worschainlich is d' Kombinazion vo Faologung, Hirnstoffweggslstearunga und seelische Ursochn fir s Entstee vo aana Zwaungsstearung vaontwortlich. Nochwaisbor san zum Bsp. Vaändarungen im frontaaln Kortex vo de betroffanen Pazientn. Mid da Vahoitnsterapie steed mittlawaile a effektiivs psichoterapaitischs Behondlungsvavorn zur Vafügung. Ondane Psichoterapievavorn san bai dera Erkronkung ned so wirksom und a friare effektive vooitnsterapaitische Behondlung soitad ned vazögat wern, wail a Behondlung am Onfong vo da Störung erfoigsvasprechnda is. Zur Standardterapie (bsundas in da aakutn Faasn) ghert aa a Behondlung üwa längare Zaid mid
Übasee (hoachdeitsch: Übersee) is a Gmoa in Obabayern. Sie zejt zum boarischn Sprachraum und is Tei vom Landkroas Traunstoa, a Luftkurort und a ois Blumendoaf bschriem. Übasee liegt im Cheamgau, speziej im Ochadoi am Sidufa vom Cheamsee. Duach Übasee duache fliaßt da Übaseea Boch, der gleichamaßn wia de Tirola Achn de des Gebiet vo da Gmoa im Ostn begrenzt, in an Cheamsee mindt. Übasee is zammagsetzt aus de Ortsteile Übasee, Fejdwies, Hofanger, Untaland, Luft, Gröben und Oimau. As Dorf is recht lang und schmoi, desweng gibts koan wirklichn "Ortskern" und a de Ortseile san eha hintanand. So gibts zum Beispiel a zwoa Trachtnvereine in Übasee, oan vo Übersee direkt, und den andern vo da Fejdwies, weil de da greßte Ortstei is und a weng mehra im Noadn is. De benochboatn Derffa san Bernau, Grassau, Staudach-Egerndach und Gromstätt. In de Notitia Arnonis taucht da Nam Übasee s' easchte Moi ums Joar 790 auf. Des Klosta St. Peter in Soizburg hot scho friah des Obaeigentum üba a bor Giata im Gmoagebiet ghabt, wichtigsta Grundherr war aba seitm Spadmittloita da boarische Herzog, der in da Mittn vom 13. Joarhundert aa de Vogtei üba weiterne Soizburga Besitzungen im heitign Gmoagebiet erlangt hot. Seit 1818
G´Stauda (Staudach) is a Gmoa in Obabayern. Sie is Tei vom Landkroas Traunstoa und aa Mitglied vo da Vawoitungsgmoaschoft Marquartstein. Sie zejt zum boarischn Sprochraum. G´Stauda liegt im Cheamgau, speziell im Achental sidli vom Cheamsee. De nächstliegende Autobahn wia aa da nächstliegende Bahnhof hand a da Streckn Minga-Soizburg bei Übasee zum findn. Vo g´Stauda aus ko da Hochgern bestieng wern. Benachbarte Gmoana hand Übersee, Berng, Wess´n, Marquartstoa, Ruapading, Gromstett und Grassau. Da Ort g´Stauda is 1150 ois "Studahe" easchtmois urkundlich erwähnt worn. Auf dem heintign Gmoagebiet war im Mittloita de Burg Hohenstein, de si zeitweise im Besitz vom Cheamgau-Grafengeschlecht da Sieghardinger befundn hot. De Anlag, vo dera heint nur no wenig Rest auf'm Schloßberg dahoitn hand, wechslt oftmois den Besitzer. Im Joar 1260 kimmt de Burg zua Herrschaft vo Herzog Heinrich XIII. vo Bayern-Landshuat. De heintige sejmständige Gmoa is 1817 ois "Gmoa Egerndach" entstandn. Am 13. April 1949 hand Egerndach und g´Stauda zua Gmoa "Staudach-Egerndach" zsammagschlossen worn. 1. Buagamoasta da Gmoa is da Pertl Hans. Staudach-Egerndach: Woppmgschicht vom Haus der Bayerischen Geschichte